cyanic-selkie/wikianc huggingface dataset:
Design for alle
Beslektede begrep
Design for alle har primært blitt introdusert i menneske–maskin-interaksjon med det formål å tjene et variert utvalg brukere, noe som vil si å henvende seg til brukernes mangfold. Tankegangen er at siden brukere er forskjellige og med forskjellige krav til tilgjengelighet og brukervennlighet, må alle tas hensyn til i en brukersentrert designprosess. Men de intelligente og mer avanserte brukergrensesnittene som er på vei, må ulikhetene sees fra andre vinkler. For det første skjer ikke samhandlingen med datamaskiner og terminaler, men med omgivelsene og objekter i omgivelsene. Derfor er det nødvendig å se på en lang rekke samhandlingsparadigmer, metaforer, medier og modaliteter. Når det skjer, trenger ikke brukere/borgere å forholde seg til oppgaver bestemt av applikasjonen som skal brukes, men med mål som skal oppnås i hverdagen, mål som vil være forskjellige i ulike omgivelser og for ulike brukere. I tillegg kan målene være komplekse, ikke bare fordi man må forutse en sammenslåing av funksjoner for informasjonstilgang, mellommenneskelig kommunikasjon og kontroll av omgivelsene, men fordi de kan omfatte grupper av brukere. Dessuten må det samme målet kunne nås i mange forskjellige brukssammenhenger. Dette gir en idé om hvor komplekse de aktuelle problemene er, begrensningen til de klassiske tilgjengelighetsbegrepene og behovet for nyskapende tilnærmingsmåter.
Fordeler og utfordringer
Europakommisjonen sin meddelelse om e-tilgjengelighet identifiserte flere praktiske utfordringer, i tillegg til problemer av markedsmessig, juridisk og politisk karakter som må løses for å forbedre e-tilgjengelighet og e-Inclusion (digital inkludering) i Europa. Det ble også utarbeidet en trepunkts strategi, basert på:
I den forbindelse må blant annet ta høyde for følgende utfordringer:
For en grundig diskusjon om utfordringene og fordelene ved Design for alle innenfor dagens IKT, anbefales EdeAN rapport (2005) og rapporten «Report on the impact of technological developments on eAccessibility» utarbeidet av prosjektet DfA@eInclusion.
Bakgrunn for lover og forskrifter
Den gjeldende politiske kontekst for tilgjengelighet i informasjonssamfunnet i Europa er i2010-initiativet. «i2010 – A European Information Society for growth and employment»-initiativet ble satt i gang av EU-kommisjonen som en ramme for å håndtere de viktigste utfordringene og utviklingene i informasjonssamfunnet og mediesektorene fram til 2010. Det fremmer en åpen og konkurransepreget digital økonomi og vektlegger IKT som en drivkraft for inkludering og livskvalitet. Initiativet inneholder en rekke EU-politiske verktøy som skal fremme utviklingen av den digitale økonomien, for eksempel regulerende instrumenter, forskning og samarbeid med interessenter.
Likhet og antidiskriminering
Målet til EUs strategi for personer med nedsatt funksjonsevne er et samfunn som er åpent og tilgjengelig for alle. Barrierene må identifiseres og fjernes. EUs strategi for funksjonshemmende består av tre fokusområder: Samarbeid mellom EU-kommisjonen og medlemslandene, full deltakelse av mennesker med funksjonshemminger og inkludering av funksjonshemming i utarbeidelsen av lover. Antidiskriminering er også et av de generelle prinsippene i FN-konvensjonen om funksjonshemmedes rettigheter, vedtatt av FNs generalforsamling 13. desember 2006 og fremlagt for ratifisering 30. mars 2007.
Telekommunikasjon og informasjonssamfunnet
Europa har en langvarig tradisjon for lovgivning på telekommunikasjonsområdet. I 2002 vedtok EU en ny lovramme for elektroniske kommunikasjonsnettverk og tjenester. Denne dekket alle former for fast og trådløs telefoni, dataoverføring og kringkasting. Fra et Design for alle-perspektiv er de viktigste EU-direktivene rammedirektivet om en felles rammebestemmelse for regulering og direktivet om forsyningsplikt og brukerrettigheter i forbindelse med elektroniske kommunikasjonsnettverk og tjenester (Universal Service Directive).
Offentlige innkjøp
Offentlig innkjøp er en viktig økonomisk faktor og et viktig verktøy for å fremme tilgjengelighet. Lovpakken om direktiver for offentlige innkjøp, som ble godkjent av Europaparlamentet og EUs ministerråd i 2004, vil forenkle og modernisere innkjøpsprosessene. De nye direktivene gjør det mulig å ta hensyn til tilgjengelighetsbehov ved flere trinn i en innkjøpsprosess. Det er åpenbart at det er mest praktisk å henvise til standarder ved utarbeidelse av tekniske spesifikasjoner. Det er allerede mange CEN, ETSI- og ITU-standarder som kan brukes til dette formålet, og mange kilder som kan være nyttige i praksis. På samme måte har retningslinjer som for eksempel WAI-retningslinjene og nasjonale retningslinjer, blitt brukt. I fremtiden vil det bli enklere å finne passende standarder. EU-kommisjonen har gitt mandat M/376 til de europeiske standardiseringsorganisasjonene CEN, CENELEC og ETSI, slik at disse organisasjonene kan finne en løsning til vurdering av felles krav og overholdelse.
Opphavsrett
Ikke alle produkter er tilgjengelige for personer med funksjonshemminger. Når det produseres lydbøker og enkelte andre tilgjengelige verker, skapes en ekstra kopi. I dette tilfellet kan opphavsrett være et problem. På en annen side er opphavsrett en viktig del i opprettholdelsen av et kreativt samfunn. Denne interessekonflikten må på en eller annen måte løses for å sikre at informasjonssamfunnet blir et samfunn som alle kan delta i. Det finnes både internasjonal og europeisk lovgivning på dette feltet. Formålet til direktivet om harmonisering av visse aspekter av opphavsrett og tilhørende rettigheter i informasjonssamfunnet, er å tilpasse lovgivningen om opphavsrett og relaterte rettigheter slik at den gjenspeiler den teknologiske utviklingen og overfører de viktigste internasjonale forpliktelsene til fellesskapslovgivningen. Disse er forpliktelser som ble stadfestet i de to traktatene om opphavsrett og relaterte rettigheter, vedtatt innenfor rammene av World Intellectual Property Organisation (WIPO) i desember 1996.
Beskyttelse av privatlivet
Forbindelsen mellom design og privatliv er ikke nødvendigvis åpenbar. Moderne teknologi, som er et resultat av design, kan samle inn betydelige mengder personlig informasjon. Brukeren har interesse av at informasjonen er korrekt og at den blir brukt på riktig måte. Det er mulig at personen vil holde noe hemmelig, men samtidig ha tilgang til informasjonen som er blitt samlet inn. Med andre ord er beskyttelse av privatlivet ønskelig. I 1995 vedtok EU et direktiv om behandling av personlig informasjon. Dette direktivet fastsetter grunnleggende prinsipper for innsamling, oppbevaring og bruk av personlig informasjon, prinsipper som må respekteres av regjeringer, bedrifter og alle andre organisasjoner eller enkeltpersoner som skal behandle persondata.
Relevante retningslinjer og standarder
I USA, Australia, Japan og EU vedtas flere og flere lover som krever at offentlige virksomheter og bedrifter forsikrer seg om at produktene og tjenestene de leverer, er tilgjengelig og kan brukes av andre enn «standardbrukere», for eksempel eldre mennesker og personer med funksjonsnedsettelser. Da det ikke hadde vært lurt å skrive ned tekniske – og dermed tidsbundne – krav i lovene, refererer lovtekstene fortrinnsvis til (internasjonale) standarder.
Standardisering: generell oversikt
Standardisering betyr svært generelt å produsere en «standard» (engelsk: standard; fransk: norme, standard; tysk: Norm; spansk: norma), og er en frivillig handling som tidligere nesten kun ble utført av handelspartnere som mente at standardisering ville føre til en lettere utveksling av produkter og varer. Dette betydde ofte at overholdelse av standardene også var frivillig og utløst av en forventet handelsfordel. Forbrukerrepresentanter deltok i svært begrenset grad i standardisering. På den annen side henviser flere og flere lover i mange land til kravet om godtakelse av en rekke standarder (for eksempel om sikkerhet eller økologiske aspekter). Sluttresultatet av behovet for standarder betyr at mange standardiseringsinitiativer i dag subsidieres av offentlige organisasjoner. I Europa støttes mange initiativer direkte eller indirekte av EU-kommisjonen. Mange retningslinjer har også blitt utviklet av interessegrupper.
Den nyeste utviklingen innenfor DfA-relatert standardisering (formelle standarder)
Helt siden DfA-standardisering uttrykkelig ble nevnt i EUs handlingsplaner eEurope2002 og i2010, har flere nye aktiviteter blitt satt i gang. Det kan skilles mellom fire nye strategier:
DfA i IKT-relaterte standarder
ETSI Guide Human Factors (HF); Guidelines for ICT products and services; «Design for All».
Web Content Accessibility Guidelines 2.0 dekker en lang rekke anbefalinger for hvordan man gjør webinnhold mer tilgjengelig. Ved å følge disse anbefalingene vil innhold bli tilgjengelig for en større gruppe mennesker med funksjonsnedsettelser, inkludert blinde, svaksynte, døve, hørselshemmede og personer med lærevansker, kognitive begrensninger, bevegelseshandikapp, talevansker, fotosensitivitet eller en kombinasjon av disse. Hvis disse retningslinjene følges, vil webinnholdet ofte bli mer brukervennlig for alle brukere.
Bruksområder
Bruksområdene for Design for alle innenfor IKT omfatter i praksis alle områder som har med informasjons- og kommunikasjonsteknologier å gjøre.
Betydningen av bruksområdene gjenspeiler deres rolle i opprettingen av et sammenhengende og sosialt akseptabelt informasjonssamfunn, men gjenspeiler også påvirkningen av mange menneskelige aktiviteter. De kritiske bruksområdene for Design for alle kan oppsummeres på følgende måte:
Rapporten «Toward an Information Society for All: An International R&D Agenda» (1998) ble publisert av det internasjonale vitenskapelige forumet «Towards an Information Society for All»(ISF-IS4ALL), og diskuterer betydningen av disse bruksområdene:
Utdanning og opplæring
Et viktig middel for å øke kjennskap til og forbedre praksis i Design for alle, er utviklingen av utdannings- og opplæringsprogrammer. Det er behov for fagpersoner med omfattende spesialistkunnskap og –ferdigheter innen Design for alle. I tillegg må alle som nå jobber i IKT-bransjen, skaffe seg ytterligere kunnskap og ferdigheter om Design for alle. For tiden er det få eksempler på universitetsprogrammer rettet inn mot Design for alle (eller universell utforming) eller som uttrykkelig inkluderer en modul om dette. Denne mangelen ble forsøkt løst i prosjektet DfA@eInclusion, som har utarbeidet pensum for dette :
Implementeringen av slike programmer foregår allerede et par steder, for eksempel ved Middlesex University i Storbritannia og ved Johannes Kepler Universität i Linz, Østerrike. Kjerneemner omfatter en forståelse av prinsippene bak menneskerettigheter, utviklingen av standarder, lover og forskrifter, design og utvikling av hjelpeteknologier i tillegg til forbedret tilgang til allmenne produkter og tjenester.
Tilgjengelighet på nett er en viktig del av tilgangen til informasjonssamfunnet, og informasjon og gode råd kan fås fra W3C sitt Web Accessibility Initiative (WAI), i tillegg til ulike Internett-kurs (for eksempel Operas Web Standards Curriculum ).
DfA@eInclusion-prosjektet har også behandlet den utfyllende tilnærmingsmåten for opplæring av fagpersoner i IKT-bransjen. Et omfattende pensum for en slik opplæring har blitt anbefalt og behandles for tiden i en CEN-workshop. CEN-workshoppen «Curriculum for training professionals in Universal Design (UD-Prof)» ble satt i gang i mai 2009. Ifølge de generelle reglene for CEN-workshopper, får alle interessenter en mulighet til å diskutere og forbedre DfA-pensumet for IKT-fagfolk.
EDeAN - European Design for all eAccessibility Network
European Design for All e-Accessibility Network – EDeAN er et nettverk av 160 organisasjoner fra EUs medlemsland. Nettverket skal støtte borgeres adgang til informasjonssamfunnet. EDeAN tilbyr: Internett-ressurser om Design for alle Nettverket koordineres av EDeAN-sekretariatet, som roteres årlig, og de tilsvarende nasjonale kontaktsentrene, som fungerer som kontaktpunkter for EDeAN i de forskjellige EU-landene.
EIDD - The European Institute for Design and Disability (Design for All Europe)
European Institute for Design and Disability (EIDD) ble stiftet i 1993 og representerer medlemmer fra 20 land. De ønsker å forbedre alles livskvalitet gjennom Design for alle. Målet til EIDD er å oppfordre til aktiv samhandling og kommunikasjon mellom fagfolk som er interesserte i teori og praksis innenfor Design for alle og bygge broer mellom disse fagfolkene samt andre innenfor designverdenen, og andre områder hvor Design for alle kan utgjøre en reell forskjell på menneskers livskvalitet.
Eksempler på EU-finansierte forskningsprosjekter innenfor IKT og inkludering
Dette prosjektet har som mål å utvikle et brukergrensesnitt som tilpasser seg personer med nedsatt kognitiv funksjonsevne, som kan brukes både hjemme og på jobb.
Dette prosjektet ønsker å utvikle en universell fjernkontroll som vil gi nettverkstilgang til apparater i hjemmet.
Dette prosjektet utvikler skalerbare og tilpasningsdyktige tilleggsprogram som gjør at hjelpemiddelteknologier kan integreres i intelligente IKT-løsninger for hjemmet.
Dette prosjektet ser på neste generasjon hjelpemiddelteknologier, som vil gjøre det mulig for mennesker med nedsatt hørsel å delta for fullt i informasjonssamfunnet.
CogKnow ønsker å utvikle og lage en prototyp av et kognitivt hjelpemiddel som skal hjelpe de som lider av mild demens, med hverdagslige oppgaver.
Dette posjektet har som mål å gjøre forbrukervarer og –tjenester tilgjengelig for alle. Målet er å utvikle teknologiplattformer som gjør at eldre og funksjonshemmede kan fortsette å bo i eget hjem og i egne omgivelser.
Dette prosjektet har som mål å lære opp sluttbrukere i standardiseringsrelaterte emner, og sette dem i stand til ta del i standardiseringsaktiviteter innenfor IKT.
Planetoide
Planetoide kan referere til:
Nordsetergrenda (Oslo)
Nordsetergrenda (1A–25D, 10A–10B) en gangvei på Nordseter i bydel Nordstrand i Oslo. Den går fra Lambertseterveien til Ivar Knustsons vei.
Navnet ble vedtatt i 1982.
Veien har terrasseblokker og rekkehus fra 1980–81 i OBOS-borettslaget Fjellhytta.
Per Helge Måseide
Per Helge Måseide (født 13. juni 1966) er en norsk lege som er spesialist i barnesykdommer, og som arbeider ved Barne- og ungdomsklinikken ved Akershus universitetssykehus Han var første leder for medisinstudentenes humanitæraksjon, MedHum, og var i 1993-94 leder i Norsk Studentunion.
Gradient
I matematikk er gradienten til et skalarfelt et vektorfelt der vektoren i et hvert punkt peker i retningen til den største økningen i skalarfeltet. Lengden av vektoren er et uttrykk for endringen til skalarfeltet i retning av vektoren.
Per Helge Måseide
Måseide har vært seniorrådgiver i Statens helsetilsyn, og har også arbeidet som lege blant annet ved universitetssykehusene i Stavanger og Oslo. Han har studert helseadministrasjon og politisk journalistikk. Videre har Måseide arbeidet som journalist i Aftenposten, Tidsskrift for Den norske legeforening og er siden 2005 redaktør for Journalen.
Gradient
Gradienten til en funksjon f = f(x1, ..., xn) skrives vanligvis ∇f  der ∇ er nabla-operatoren. Den utgjør den fundamentale operasjon i vektoranalysen.
I figurene til høyre er to forskjellige skalarfelt tegnet i svart/hvitt, der svart symboliserer høyere verdier. Den tilhørende gradienten er vist med blå piler.
Oslolosen
Kjell Aronsen, alias Oslolosen, er en fiktiv person spilt av komikeren Harald Eia. Den ble lansert i TV-programmet Uti vår hage 2 på TV-kanalen NRK1 i januar 2008.
Gradient
Formell definisjon
Gradienten til et generelt skalarfelt definert i et kartesisk koordinatsystem er definert ved
der den i-te vektorkomponenten er lik den partiellderiverte av funksjonen  f med hensyn på den i-te koordinaten.
Oslolosen
Rollefiguren debuterte i sesong 2 av programmet, og har siden blitt vist i flere segment på NRKs hjemmeside og på YouTube. Den 1. juni 2014 hadde det mest sette klippet av Oslolosen over 760 000 visninger på YouTube.
Gradient
Formell definisjon
Definisjonen av gradienten vil avhenge av koordinatsystemet brukt. sylinderkoordinater er definisjonen
Oslolosen
Oslolosen er også brukt av Eia i andre TV-programmer som Storbynatt i 2010, og har hatt opptredener på Komiprisen og Hovefestivalen. Oslolosen var også frontfigur for Oslo kommunes kildesorteringskampanje i 2008.
Gradient
Formell definisjon
som gir de fysiske komponentene av gradienten. I kulekoordinater er på samme måte
Eksempel
Gradienten til den følgende funksjonen, definert i kartesiske koordinater,
er gitt ved
Taylorutvikling av skalarfelt
For et punkt der gradienten er definert vil variasjonen i et skalarfelt til første orden kunne uttrykkes ved hjelp av gradienten som
der restleddet E går mot null når går mot null.
Paul Olaf Bodding
Paul Olaf Bodding (født 2. november 1865 på Gjøvik, død 25. september 1938 i Odense i Danmark) var en norsk misjonær og førstesekretær for Santalmisjonens arbeid i India. Bodding arbeidet for Santalmisjonen i Santhal Parganas, India, fra januar 1890 til april 1934.
Bakgrunn
Paul Olaf Bodding var sønn av Gjøviks første bokhandler, Edvard Olsen Bodding og hans kone Betzy Emilie, f. Wennevold, som (ifølge Vardal kirkebok) kom flyttende til Gjøvik fra Nes på Romerike 3. januar 1863. I oktober 1882 startet E.O. Bodding som bokbinder og ikke lenge etter etablerte han Gjøviks første bokhandel i Storgata 17 på Gjøvik. Forretningen eksisterer fortsatt, men under et annet navn. Etter Boddings driftsperiode ble handelen i mange år videreført av familien Landmark, vel å merke på annen adresse. I dag eksisterer virksomheten som del av Nordlis bokhandlerkonsern på Gjøvik. Den verdenskjente misjonæren Lars Olsen Skrefsrud (fra Fåberg/Lillehammer) oppsøkte flere ganger familien Boddings forretning på Gjøvik og kom til å bety mye for innehaveren og medarbeiderne i bokhandelen, spesielt Johanne Hagen, mor til Ingeborg Refling Hagen, forfatter, motstandskvinne og grunnlegger av suttung-bevegelsen. Johanne fikk arbeid i bokhandelen som tenåring, og hadde anledning til å følge undervisningen Paul Olaf fikk av Skrefsrud. Også Anders Sandvig, opphavsmann for De Sandvigske Samlinger og senere Maihaugen på Lillehammer, bodde i to perioder på 1880-tallet hos bokhandler Bodding på Gjøvik.
Misjonskallet
«Da Skrefsrud i 1881 var kommet til Europa og jeg leste om hans misjon, følte jeg meg sterkt tiltrukket, og jeg uttalte for min mor ønske om å komme til santalene. Først det følgende år kom Skrefsrud til mitt hjem, som han hadde vært en venn av helt siden begynnelsen av sekstiårene. Da tilbød min mor meg til Santalmissionen, og tilbudet ble mottatt med takk. Fordi misjonskallet slik har behersket mitt liv, er det naturlig at min utvikling har fått preg av dette. Den personlige klarhet kom jo først senere, allikevel fikk jeg allerede i skoleårene et bevisst mål - å søke å utdanne meg for livet som skulle komme. I skoletiden og studietiden syslet jeg derfor meget med utenforliggende fag, særlig språk og etnografi, og også naturfag».
Liv og arbeid
Bodding tok middelskoleeksamen på Hamar med til da beste karakter, og artium fra Aars og Voss skole i Kristiania som preseterist i 1883 og ble cand.theol. i 1889. Ordinasjonsdagen var den 6. november 1889 i Vår Frelsers kirke i Kristiania. Her ble han sammen med fire andre kandidater ordinert av biskop Essendrop. Samme år ble han ansatt i Santalmisjonen og kom til India 16. januar 1890. 3. desember 1890 flyttet han til misjonsstasjonen Mohulpahari. I Santhal Parganas, India, videreførte Bodding arbeidet som hadde blitt påbegynt av misjonens stiftere, Lars Olsen Skrefsrud og Hans Peter Børresen.
Skrefsrud hadde allerede i noen år vært opptatt med litterært arbeid: Luthers katekisme, Vogts bibelhistorie, en salmebok med i alt 171 nr. og boka om forfedrenes overleveringer var trykt på santal-språket. Så kom Bodding nyuteksaminert fra Universitetet i Oslo og hadde med seg Tischendorfs greske utgave av Det nye testamentet som gave til Skrefsrud, og med dette «ertet» han Skrefsrud til å begynne å oversette. Den svenske filologen Ernst Heuman (9. juli 1858 - 25. juli 1926) og Bodding skulle være kritikere. Fra 1. mai samme år tok de også til med et månedlig menighetsblad, «Pera Hor» (vennen). Bodding fikk av Skrefsrud oppdraget å «snu» hans samling på ca. 13 000 ord fra engelsk-santali til santali-engelsk. På denne måten fikk han arbeidet seg inn i det store ordforrådet som Skrefsrud hadde samlet, men utvidet det gjennom sitt arbeid - slik at ordboka, eller leksikonet, til sist omfattet mer enn 30 000 ord.
I mars 1909 fikk Skrefsrud slag og Bodding måtte ta seg av ledelsen av misjonen. I året 1910 ble det avholdt en stor misjonskonferanse i Edinburgh, Skottland. Der møtte Bodding professor John H. Blegen fra USA (far til arkeologen Carl Blegen) og pastor Paul Oldenburg fra Danmark, og sammen reiste de til Kristiania hvor Santalmisjonens grunnregler ble utformet og godkjent. Det ble blant annet vedtatt at det fra nå av skulle holdes en årlig misjonærkonferanse. Den første konferansen ble holdt i mars 1911, og da ble det vedtatt å ﬂytte misjonens hovedkontor fra Benagaria til byen Dumka, som også er hovedkvarteret for den sivile administrasjon i distriktet Santhal Parganas (nåværende Jharkhand). Samtidig ble det bestemt at det måtte bygges en formannsbolig hvor misjonærkonferansene kunne holdes. Den majestetiske bygningen sto ferdig i 1914 og brukes fortsatt som representasjonsbolig for Northern Evangelical Lutheran Church (NELC) i Dumka.
Bodding var formann for konferansen til 1923 da han igjen flyttet til Mohulpahari for å fullføre sitt litterære arbeid. En ny utgave av Bibelen var i trykken, og denne skulle være slik at både Det nye og Det gamle testamentet hadde samme format og kunne bindes sammen til én bok, samtidig skulle den utstyres med henvisninger. Denne utgaven forelå i 1929. Samtidig med dette arbeidet tok han til med renskrivningen av ordboken som ble til den fem store bind A Santal Dictionary. Bodding var svært grundig i alt sitt arbeid. For å føle seg trygg under den endelige renskrivingen av ordboka hadde han et råd på fire-fem santaler sittende på verandaen som han når som helst kunne kalle inn. De var hans "levende leksikon". Da året 1934 kom var arbeidet fullført og Bodding kunne flytte til Oslo der ordboka skulle trykkes. Verket fikk lovende omtale som «et leksikon omfattende alt det som hører santalene til».
Bodding er, ifølge sin biograf Olav Hodne, langt bedre kjent internasjonalt enn han er i Norge pr. idag. I Dumka, Jharkhand i India, ligger fortsatt hovedkontoret for NELC og Boddings botaniske og etnografiske samlinger ble lenge oppbevart i kirkens hovedkvarter. I dag er de flyttet til Etnografisk museum i Oslo. Den indiske lokalbefolkningen minnes fremdeles Boddings liv og hans dødsdag. Også på Gjøvik markeres Boddings fødselsdag hvert år blant misjonsvenner.
Språkforsker
Bodding brukte mye tid på å nedtegne det indiske santalfolkets folklore. I tillegg til å være misjonær, var han imidlertid først og fremst kjent som språkforsker. Han dannet grunnlaget for santalfolkets grammatikk – og etablerte et latinsk alfabet for santali som fortsatt benyttes av majoriteten av befolkningen (minoriteten benytter samme alfabet som hindi). Han oversatte Bibelen til santali. Det nye testamentet forelå trykt i 1906 og Det gamle testamentet i 1914. Hele santalbibelen i Boddings håndskrift finnes i manuskriptsamlingen i Universitetsbiblioteket i Oslo. Boddings ordbok i fem bind er fortsatt et viktig referanseverk og et omfattende leksikon for og om santalfolket.
Ettermæle
Bodding var involvert i det som på hans tid ble regnet som en skandale da hans andre kone, Ingeborg (f. Børresen), forlot ham – og rømte fra hjemmet i Benagaria (Santalmisjonens første misjonsstasjon) med en indiskfødt muslim.
Etter at Bodding og hans tredje kone, Christine Larsen Bodding forlot India i 1934, forsøkte de først å etablere seg i Norge. Motviljen blant misjonsfolket mot Bodding som fraskilt og gjengift, bidro til at ekteparet ble tvunget til å reise fra Norge til Odense i Danmark, der Christine hadde sin familie. Bodding ble i 1938 begravet på Assistens Kirkegård i Odense.
Utenfor Gjøvik kirke står det i dag et minnesmerke over Paul Olaf Bodding. I Gjøvik finnes også P. O. Boddings veg i Sørbyen ved bolig- og skoleområdet Viken.
Litteratur på engelsk
Dessuten skrev Bodding en rekke artikler for blad og tidsskrift.
Andre kilder
Paul Olaf i digitalarkivets folketelling for 1885, Gjøvik
Ust-Labinsk
Ust-Labinsk (russisk: Усть-Лаби́нск) er en by i Krasnodar kraj i Russland. Den ligger ved samløpet av elvene Laba og Kuban, rundt 60 km nordøst for Krasnodar. Innbyggertall: 43 824 (folketelling 2002).
Byen ble grunnlagt som en kosakk-stanitsa i 1794, under navnet Ust-Labinskaja. Bystatus ble innvilget i 1958.
1113 Katja
1113 Katja er en hovedbelteasteroide. Den ble oppdaget 15. august 1928 av Pelageya Fedorovna Shajn ved Krim-observatoriet i Simeiz på Krimhalvøya.
Josef Kentenich
Bakgrunn
Josef Kentenich var uekte barn av Katharina Kentenich og Matthias Josef Köp, og ble døpt Peter Josef. Fra 23. september 1899 til 1904 gikk han på Pallottiner-Gymnasium i Koblenz-Ehrenbreitstein. Etter et toårs novisiat studerte han fra 1906 til 1911 katolsk teologi i pallottinernes misjonshus i Limburg a.d. Lahn.
Prest
Han ble presteviet 8. juli 1910 i Limburg. I september 1911 ble han lærer i Ehrenbreitstein. Fra 1912 til 1919 virket han som spiritual (åndelig veileder) ved pallottinernes studiekollegium i Vallendar ved Rhinen. Aller helst ønsket Kentenich å bli misjonær og arbeide i Afrika med en veldedig organisasjon, men hans skrantende helse forhindret ham fra å reise, og gjennom de tidlige tyveårene, arbeidet han som åndelig veileder for unge menn som studerte til prest.
I 1914 grunnla han en mariansk kongregasjon i Vallendar, sammen med noen av studentene der. Den skulle bli begynnelsen for den senere Schönstattbevegelsen. Under første verdenskrig spredte den seg utenfor Vallendar, i 1919 tilkom likeledes Apostolische Bund og 1920 Apostolische Liga. Den 1. oktober 1926 grunnla Kentenich Schönstätter Marienschwestern som det første sekularinstitutt.
Under nazi-regimet i Tyskland ble Kentenichs negative innstilling til nazismen kjent for myndighetene («Ich finde keine Stelle an ihm, wo das Taufwasser auftreffen könnte»). Han ble arrestert og avhørt av Gestapo og fengslet i Koblenz i 1941. Han ble sendt til den fryktede Dachau konsentrasjonsleir på grunn av sin holdning mot Adolf Hitler og hans nazistiske regime. En informant hadde røpet at han i en engere krets hadde tilkjennegitt at hans forehavende var «å avsløre nasjonalsosialismens indre tomhet, og dermed beseire den».
Han tilbrakte over tre år i denne konsentrasjonsleiren, hvor han ble en støtte for mange, særlig blant de andre prestene som også satt fanget. Den 16. juli 1942 grunnla han, faktisk i konsentrasjonsleiren, to fellesskap: Schönstatt-Institut Marienbrüder og Institut der Schönstattfamilien.
Kentenich virket så med base i Milwaukee blant tyske innvandrere i USA. Han kom tilbake til Europa i 1965, ble inkardinert som prest er erkebispedømmet Köln, og døde noen år etter.
Liste over Columbus Blue Jackets-spillere
Nøkkel
{{legend|#CCFFCC||border=#AAAAAA}} Spiller for Blue Jackets under 2008–09 sesongen
Finn Aasen
Finn Lauritz Aasen (født 1916, død 1994) var en norsk forfatter og oversetter.
Aasen har arbeidet i mange bransjer, og reist vidt. Han er særlig kjent i Syd-Amerika og gjendiktet flere sydamerikanske lyrikere til norsk. Han debuterte i 1947 med novellesamlingen Guttene på pampaen, og utga senere samlingen Fløytespilleren (1955). Han redigerte i 1967 antologien Moderne latinamerikansk lyrikk i nordisk gjendiktning. Aasen har oversatt en rekke romaner og andre bøker, blant annet Labyrinter av Jorge Luis Borges og en rekke romaner av Wilbur Smith. Kjent er også hans oversettelse av Stormfulle høyder av Emily Brontë.
Korn (album)
Korn er debutalbumet til bandet med samme navn, Korn, utgitt 11. oktober 1994. Albumet ble utgitt gjennom Immortal/Epic Records, og har solgt i over 3 000 000 eksemplarer verden over.
Musikkstil
Musikalsk sett er sangene en fusjon med grunge rock (som igjen er en blanding av punk og heavy metal) i tillegg til hiphop og funk. Selv om disse elementene er kopiert fra andre band, inneholder albumet andre elementer som er unike for Korn, inkludert scat-sang på «Ball Tongue», og sekkepiper på «Shoots and Ladders», en sang som teksten er ett kompromiss med mesteparten barnehagerim.
«Daddy», sangen som avslutter albumet, er musikalskt og følelsesmessig tungt. Med en introduksjon med harmonisert akapellavokaler ber artisten Jonathan Davis sin mor om tilgivelse, selv før sangen er ordentlig i gang. Tekstene er sentrert rundt barnemishandling, et emne som ymtes innpå ved albumets illevarslende antydning til en voksen skygge som trenger innpå en unge som leker, basert på erfaringen til Davis, dog ikke fra hans far. Sangen slutter med lyden av Davis som hulker.
Meninger
Korn er – diskutabelt – albumet som kan ta på seg æren for begynnelsen av nu metal. Samtidig som Follow the Leader kommersielt sett er bandets mest suksessfulle album, har Korn bevist seg som det mest innflytelsesrike. Med innflytelse på nyere nu metal-band som Limp Bizkit, Adema, Coal Chamber og Slipknot, og til og med enda mer etablerte band som Sepultura og Machine Head.
Dette albumet er ansett som Korns beste arbeide, både av fans og ikke-fans, på samme level. I 2001 utnevnte Q magazine det til ett av de 50 tyngste albumene igjennom tidene.
Albumkunst
Albumkunsten avbilder en ung jente på en huske som blir overvåket av en mann, som har hender som ligner enten Edward Saksehånd eller Freddy Kruegers (det ble senere åpenbart at mannen holder hestesko). Kornlogoen er plassert slik at den unge jentens skygge ser ut som om den akkurat har blitt hengt ved nakken av bokstaven «K» (selv om dette kan ha vært tilfeldig), og baksiden av coveret viser en tom huske, noe som gir assosiasjoner til bortføring av barn. Kunsten på insiden består av en gutt med et lemlestet øye i diskbrettet og et bord dekket av pornoblader med etiketter som «løgner», «hore», og «prostituert» som dekker øynene deres, leker, og en dokke med en edderkopp på seg. Resten av albumskunsten fremstiller vage ting, mørke bandbilder og tekstene til «Shoots and Ladders».
Totaltsalg
Siden utgivelsen i 1994 har albumet vist seg som en selger over tid, med over 2 700 000 kopier i USA alene, og er sertifisert til Dobbel platina av RIAA. Det er Korns tredje mest suksessfulle album til dags dato. Selv om albumet ble utgitt i 1994 kom plasseringen på Billboard 200 i 1996.
Personell
Andre medvirkende
DS «Idræt» (1917)
DS «Idræt» var et lasteskip bygget av Stavanger Støberi & Dok i 1917 med byggenummer 75. Skipet ble overlevert til rederiet Georg T. Monsen, Stavanger i mai 1917. Skipet ble satt i fart for United Fruit Company frem til 1944. hadde flere eiere og navn før det forliste ved Manzanillo Mexico i 1959.
Stuart Griffing
Stuart «Stu» Lane Griffing (født 9. november 1926 i New Haven) var en amerikansk roer som deltok i de olympiske leker 1948 i London.
Griffing vant en olympisk bronsemedalje i roing under Sommer-OL 1948 i London. Han var med på den amerikanske fireren uten styrmann som kom på tredjeplass bak Italia og Danmark. Roøvelsene ble gjennomført i perioden 5. til 8. august 1948 på Themsen. Roerne på den amerikanske båten var Fred Kingsbury, Stu Griffing, Greg Gates og Robert Perew.
Krymsk
Krymsk (russisk: Крымск) er en by i Krasnodar kraj i Russland. Den ligger rundt 80 km vest for Krasnodar. Innbyggertall: 56 623 (folketelling 2002).
Den ble grunnlagt i 1858 som en festning og stanitsa med navnet Krymskaja (russisk: Кры́мская), oppkalt etter et regiment av krimkosakker. Den fikk bystatus og sitt nåværende navn i 1958.
Nordseterstien (Oslo)
Nordseterstien (5, 2–12) en vei på Bekkelagshøgda i bydel Nordstrand i Oslo. Den går som blindvei sørvestover fra Nordseterveien.
Navnet ble vedtatt i 1952.
Aberdeen
Aberdeen er en by i det nordøstlige Skottland. Den utgjør kjernen i City of Aberdeen. Den er også administrasjonsby for Aberdeenshire selv om den ikke ligger i denne regionen. Byen er også den viktigste havnen i denne delen av Skottland, og nasjonens tredje største by etter befolkningstall.
Aberdeen kalles ofte Europas oljehovedstad, fordi den er senter for det meste av oljeaktiviten på britisk sektor, og oljeindustri utgjør ryggraden i den lokale økonomien. En rekke norske bedrifter innenfor oljeindustrien er representert i Aberdeen. Aberdeen havn har stor trafikk av forsyningsfartøyer som betjener oljeindustrien i Nordsjøen. Flyplassen er senter for en vesentlig del av helikoptertrafikken til og fra britisk sektor, og er en av de største helikopterflyplassene i verden. Aberdeen har daglige flyavganger til og fra Kristiansund, Stavanger, Bergen og Oslo.
Aberdeen har to universiteter, University of Aberdeen og Robert Gordon University. University of Aberdeen er et av Skottlands eldste universiteter og ble grunnlagt i 1495.
Etymologi for Obar Dheathain
Det moderne gæliske navnet på byen er Obar Dheathain (skotsk Aiberdeen): «obar» (fra det piktsike ord aber) betyr sammenflytingen av elver, og «Deathain» oversettes vanligvis for Don. Faktisk dreier det seg om Dees og Dons elvemunninger, som romerne oversatte Deva og Devona, den moderne Devanha. Det latinske ordet Devona stemmer fra det gammelgresk ἡ Δήουανα, som Ptolemaios fra Alexandria translittererte navnet på den keltiske elvegudinne Deathain, et ord at han falskt oversatt til gudinne.
Historie
Dagens Aberdeen er en sammensmelting av to middelalderbyer, Old Aberdeen og New Aberdeen, som begge kan føre sin dokumenterte historie tilbake til det 12. århundre. Selv om de to middelalderbyene bare ligger et par kilometer fra hverandre opprettholdt de begge sin egen identitet frem til moderne tid og ble ikke slått sammen før i 1891. Gamle kilder omtaler ofte «The cities of Aberdeen» (merk flertall).
Old Aberdeen ligger like sør for utløpet av elva Don, og vokste opp rundt St. Machar katedralen, og var et viktig kirkesenter fram til reformasjonen. Ifølge en gammel legende ble den første kirken på dette stedet bygget så tidlig som det 6. århundre. Katedralen ble bispesete i 1131, og den nåværende katedralbygningen ble påbegynt i det 12. århundre. I 1495 ble den første delen av det som senere ble University of Aberdeen, King's College, grunnlagt av biskop Elphinstone.
New Aberdeen var et viktig handelssenter fra det 12. århundre. Vilhelm I av Skottland hadde en residens der, og ga byen sitt første charter i 1179; den hadde tidligere fått visse byrettigheter av David I. New Aberdeen vokste fram nord for utløpet av elva Dee, og elveoset utgjorde en av de beste naturlige havnene i denne delen av Skottland.
I 1336 ble den brent ned av Edvard III av England, men ble snart bygget opp igjen. Byen hadde da en periode navnet New Aberdeen. Byarkivet er et av de eldste i Skottland, og går tilbake til 1398. Med unntak av en kort periode dekker det hele historien frem til i dag.
Under kong Robert Bruce fikk byen, som takk for sin støtte under den skotske uavhengighetskrig, skogen Stocket av kongen. Dette området brakte store inntekter, som fortsatt kommer byens befolkning til gode gjennom offentlige tiltak.
New Aberdeen fikk sitt eget universitet i 1593, da Marischal College ble grunnlagt. Marischal College og King's College i Old Aberdeen var separate universiteter fram til det 19. århundre, og ble slått sammen i 1870 til det som i dag er University of Aberdeen.
På grunn av angrep fra baron i området hadde byen kraftige forsvarsverker, men innen 1770 var alle byporter fjernet. Under striden mellom rojalister og covenanters ble byen plyndret av begge sider. I 1715 erklærte byens ledere at de støttet James Francis Edward Stuart (The Old Pretender), og i 1745 bodde hertugen av Cumberland en tid i Aberdeen før han angrep Charles Edward Stuart (The Young Pretender).
Eva Dahr
Eva Fredrikke Dahr (født 30. oktober 1958 i Oslo, død 12. mai 2019 ) var en norsk filmregissør, manusforfatter og filmprodusent.
Bakgrunn og arbeid
Eva Dahr var utdannet ved Distriktshøyskolen i Volda og ved Bela Balaz studio i Budapest i Ungarn.
Verker og priser
Av spillefilmer regisserte Eva Dahr filmdramaet Brennende blomster (1985), etter et originalmanuskript av Lars Saabye Christensen, der hun stod for regien sammen med Eva Isaksen.
Hun laget den romaniske dramakomedien Mars & Venus (2007) med Pia Tjelta og Thorbjørn Harr. Filmen ble nominert til Årets kinofilm, og Pia Tjelta ble nominert til Amandapris for beste kvinnelige hovedrolle. Filmen ble sett av 130,000 på norske kinoer.
Eva Dahr filmatiserte Appelsinpiken (2009), basert på Jostein Gaarders roman av samme navn. Filmen var en coproduksjon mellom Norge, Spania og Tyskland. Filmen ble nominert til Folkets Amanda og distribuert på kino i Tyskland, der den ble sett av over 50,000 personer.
I 2013 regisserte Eva Dahr ungdomserien Stikk for NRK Super, seks episoder på 30 minutter. TV-serien kom på annenplass i mønstringen Prix Jeunesse 2013.
«Stikk» ble Emmy-nominert 2013, og Eva Dahr, manusforfatter Morten Hovland og produsent Jeanette Sundby representerte serien i New York på prisutdelingen.
Sammen med søsteren, skuespilleren Juni Dahr, laget hun tre kortfilmer, Dolce Vita (1989), der Juni Dahr spiller en kvinnelig skopusser, Du er ikke alene og Troll (1991).
I 2008 regisserte Dahr sin første TV-serie, NRKs dramaserie Himmelblå. Hun var «konseptuell regissør» på serien som hun startet opp og regisserte de to siste episoden som ble sendt våren 2010. Himmelblå vant Gullruten for beste tv-dramaserie 2009, den ble også nominert til Prix Italia. Himmelblå satte publikumsrekord for norsk tv-drama med 1,3 millioner tv-seere på det meste. For de to avsluttende episodene av serien ble Eva Dahr nominert til Gullrutens fagpris «Beste regi».
Eva Dahr laget også flere filmer for barn, blant annet Drømmehesten, Taktikk og In Transit.
Eva Dahr ble tildelt flere norske og internasjonale priser, deriblant en Amandastatuett og to ganger Gullstolen under Kortfilmfestivalen i Grimstad for kortfilmene Dolce Vita og En mann (1997), som inspirert av Mannsrolleutvalget så den nye mannsrollen med kvinneblikk.
Konsulentvirksomhet, undervisning og annet
Eva Dahr var kortfilmkonsulent ved Norsk filminstitutt og Norsk filmfond i perioden fra 1998 til 2002. Videre var hun seksjonssjef og producer i reklamebyrået Stayer og linjeleder ved Kunst og Filmskolen i Nordland, Kabelvåg.
Fra 2013 var Eva Dahr engasjert i en deltidsstilling som hovedlærer i regi ved Den norske filmskolen på Lillehammer. Hun var førsteamanuensis i regi for film og tv-drama.
Hun var i mange år også tilknyttet NISS/Westerdals, Nordland Kunst og filmskole og NSKI (Norsk skuespillerinstitutt) som gjestelærer, veileder og sensor.
Eva Dahr hadde også utstillingsoppdrag for flere norske museer, blant annet Forsvarsmuseet på Akershus, Alta Museum, Norsk Landbruksmuseum og Norsk Veimuseum.
Fyr og flamme
Fyr og flamme er en roman av den norske forfatteren Kjartan Fløgstad, utgitt i 1980.
Eva Dahr
Stipend
Eva Dahr mottok treårig arbeidsstipend fra Statens Kunsterstipend og VIP-stipend fra NFI for faglig utvikling og fordypning (2012).
Fyr og flamme
Romanen skildrer tre generasjoner av den norske industriarbeiderklassens historie gjennom 1900-tallet. Første generasjon, som knyttes til industrialiseringens mytiske etableringsfase, representeres ved Hans Attrå, kalt «Hertingen», en person med overnaturlige egenskaper. Gerhardsenepoken, hvor arbeiderklassen stivner i en pasifisert velstand, representeres av familiene Bruhøl, «olmsjø og Hetlebrekk. Den tredje, unge, generasjonen bryter ut av industrikulturen, og søker nye veger. Sylfest Bruhøl (som skifter navn til «Bruhoel») studerer geologi og begynner i oljeindustrien, mens Glenn Hetlebrekk (som skifter navn til «Helle») blir musikkimpresario, spesielt for rockemusikeren Perry Moatræ.
Som i Fløgstad øvrige romaner er det flere innslag av magisk realisme og sjangerblanding med høystil og lavstil i fortellingen. Fortellerstemmen i romanen er lagt til filologen Wim Runar Leite.
Romanen fikk Kritikerprisen da den utkom, og har av litteraturhistorikeren Øystein Rottem blitt karakterisert som «et av etterkrigslitteraturens hovedverker».
Storbyområdet Kraków
Storbyområdet Kraków omfatter området til 52 gminaer (4 068 km²) som beboes av omtrent 1 416 000 mennesker. Storbyområdet deles i et sentralt metropolittisk område – Kraków – og et ytre område bestående av en suburban sone (gminaene Igołomia-Wawrzeńczyce, Kocmyrzów-Luborzyca, Liszki, Michałowicze, Mogilany, Skawina, Świątniki Górne, Wieliczka, Wielka Wieś, Zabierzów, Zielonki) og en såkalt «pendelsone». De største powiatene er Kraków, Wieliczka og distriktsnivåbyen Kraków. Krakóws satellittbyer er forbundet med den gjennom buss- og togkommunikasjon.
Hans Peter Børresen
Hans Peter Børresen (født 29. november 1825, død 23. september 1901) etablerte «The Indian Home Mission to the Santals» (Santalmisjonen) sammen med nordmannen Lars Olsen Skrefsrud.
Børresen var dansk statsborger, og gift med misjonær Caroline Børresen. Den danske Santalmission er i dag fusjonert med det danske Misjonsselskap til Danmission. Børresen døde i den indiske landsbyen Benagaria i 1901. Sammen med sin kone er han gravlagt like utenfor menighetskirken i Benagaria – der santalmenigheten fortsatt pleier gravstedet.
Enzo Francescoli
Enzo Francescoli Uriarte (født 12. november 1961 i Montevideo) er en tidligere uruguayansk fotballspiller, som la opp i 1997. Han spilte 72 ganger for mellom 1982 og 1997,
Klubbkarriere
Han begynte å spille for den uruguayanske klubben Montevideo Wanderers., og spilte i flere år for River Plate i Argentina der han vant fem ligatitler og Copa Libertadores i 1996.
Han spilte også for de franske klubbene Racing Club de Paris og Olympique de Marseille samt de italienske lagene Cagliari og Torino.
Landslagskarriere
Francescoli fikk 72 landskamper og scoret 15 mål i perioden fra 1982 til 1997. Han spilte under VM 1986 og 1990. Han var med på å vinne Copa América tre ganger med Uruguay (i 1983, 1987 og 1995).
Liste over Tysklands koloniministre
Liste over Tysklands koloniministre er en oversikt over koloniministre i det keiserlige Tyskland fra 1890 til 1919. Med tapet av Tysklands kolonier i Versaillestraktaten etter første verdenskrig ble ministerposten avskaffet.
Shepperton
Shepperton er en liten by eller forstad i distriktet Spelthorne i grevskapet Surrey, England. Byen er lokalisert 24 km sørvest for Charing Cross i London, grenses av Themsen i sør og deles i to av motorveien M3. Byen ligger i samme avstand fra byene Chertsey i Surrey, og Sunbury-on-Thames i Middlesex. I henhold til folketellingen i 2011 har byen en befolkning på 9 753 innbyggere.
Beskrivelse
Navnet kommer fra Shepherds Town, «Sauegjeterbyen». Shepperton er omtalt i et dokument fra 959 og nevnes også i Domesday Book i 1086 som jordbrukslandsby. Tidlig på 1800-tallet var det flere forfattere og poeter som bodde i byen, blant annet H. Rider Haggard, Thomas Love Peacock, George Meredith, og Percy Bysshe Shelley. Themsen ble malt ved Walton-broen i 1754 av Canaletto og i 1805 av J.M.W. Turner.
Den eldste delen er området rundt Church Square. Byen har senere vokst nordover, da det ble anlagt en jernbanestatsjon omkring halvannen kilometer nord for sentrum. Det er togforbindelse til Waterloostasjonen i London.
Shepperton Studios, et av Englands viktigste filmstudioer, ligger i byen. Forfatteren James Graham Ballard bodde der, og H.G. Wells nevner byen i boken Klodenes kamp, der den blir ødelagt av marsboere.
Shepperton har ligget i det historiske grevskapet Middlesex fram til 1965. Da Stor-London ble en egen region i 1965 ble det meste av Middlesex en del av den, men Shepperton ble overført til Surrey.
Helgeland Sinfonietta
Helgeland Sinfonietta (etablert i Mosjøen den 17. april 1998) er et norsk orkester med ansvar for oppsetning av variert klassisk musikk på Helgeland. Det er basert ved Kulturverkstedet i Mosjøen. Orkesteret ledes og drives av et styre med representanter for alle distriktsmusikergruppene på Helgeland, herunder Nesna, Mo i Rana, Brønnøysund og Mosjøen. Organisasjonen samarbeider ellers med gruppene Vefsn-Ensemblet, KammeRana og Trio Nesna.
Thomas Cecil, 1. jarl av Exeter
'''Thomas Cecil, 1. jarl av Exeter (født 5. mai 1542, død 8. februar 1623), kjent som baron Burghley''' fra 1598 til 1605, var en engelsk politiker.
Han var eldste sønn av William Cecil, 1. baron Burghley, og halvbror av Robert Cecil. Under Elisabeth Is styre satt han i Underhuset det meste av tiden mellom 1563 og 1593. Han ble slått til ridder i 1575. Ved farens død i 1598 ble han 2. baron Burghley, og tok sete i Overhuset. Fra 1599 til 1603 var han stattholder (Lord Lieutenant) i Yorkshire. I 1601 ble han utnevnt til ridder av Hosebåndsordenen av dronning Elisabeth.
Han ble utnevnt til jarl av Exeter den 4. mai 1605, samme dag som broren Robert Cecil ble utnevnt til jarl av Salisbury. I motsetning til broren ble han ikke minister under Jakob I.
Cecil-familien er bl.a. husket for å ha støttet kunstnere som William Byrd, Orlando Gibbons og Thomas Robinson.
De fikk 11 barn, blant dem William Cecil, 2. jarl av Exeter.
Jarlen av Exeter er begravet i St Mary's Church i Wimbledon.
Slavjansk-na-Kubani
Slavjansk-na-Kubani (russisk: Славя́нск-на-Куба́ни) er en by i Krasnodar kraj i Russland. Den ligger ved elva Protoka (ei forgrening av elva Kuban), rundt 75 km vest for Krasnodar. Innbyggertall: 64 136 (folketelling 2002).
Den ble grunnlagt i 1806. Bystatus ble innvilget i 1958.
1114 Lorraine
1114 Lorraine er en hovedbelteasteroide. Den ble oppdaget 17. november 1928 av Alexandre Schaumasse ved Observatoire de Nice i Nice.